कार्लो मसाला

कार्लो मसाला (; जन्म 27 मार्च 1968) बुंडेसवेहर विश्वविद्यालय म्यूनिख में अंतर्राष्ट्रीय राजनीति के प्रोफेसर और म्यूनिख विश्वविद्यालय में व्याख्याता हैं।Member list of the German Society for Political Science Profile at the Geschwister Scholl Institut of the University of Munich  इसके अलावा वो म्यूनिख स्कूल ऑफ पॉलिटिकल साइंस में व्याख्याता और सीनेट सदस्य भी हैं।

शिक्षा
कार्लो मसाला का जन्म जर्मनी के कोलोन में हुआ था। सन् 1988 और सन् 1992 के बीच उन्होंने जर्मन अध्ययन और रोमांस अध्ययन के साथ-साथ कोलोन और बॉन में राजनीति विज्ञान में भी अध्ययन किया। अपनी मास्टर डिग्री प्राप्त करने के बाद उन्होंने कोलोन में एक शोधकर्ता के रूप में काम करना शुरू किया। उन्होंने सन् 1996 में जर्मन-इतालवी संबंधों पर इंस्टीट्यूट फॉर पॉलिटिकल साइंसेज एंड यूरोपियन इश्यूज से पीएचडी की उपाधि प्राप्त की। उन्होंने सन् 2002 में राजनीति विज्ञान में हैबिलिटेशन (शिक्षा के क्षेत्र में पीएचडी से उपर की एक डिग्री) प्राप्त किया।

करियर
मसाला ने सन् 2003 में म्यूनिख विश्वविद्यालय में उन्हें अस्थायी रूप से प्रोफेसर के पद पर नियुक्ति मिली। सन् 2004 में उन्होंने रोम में नाटो डिफेंस कॉलेज में काम करना शुरू किया। सन् 2006 से सन् 2007 तक वो कॉलेज के सहायक अनुसंधान निदेशक थे। मसाला ने जुलाई 2007 में बुंडेसवेहर विश्वविद्यालय म्यूनिख में अंतरराष्ट्रीय राजनीति में पद संभालना शुरू किया। 

मसाला स्वयं को नवयथार्थवादी मानते हैं। अंतर्राष्ट्रीय राजनीति, सुरक्षा राजनीति और ट्रान्साटलांटिक संबंधों के सिद्धांत उनके अध्ययन के प्राथमिक क्षेत्र हैं।

सन्दर्भ

श्रेणी:1968 में जन्मे लोग
श्रेणी:अंतरराष्ट्रीय संबंधों के विद्वान